Hassan Usman Katsina (31 Maris 1933 - 24 Yuli 1995) Ya kasance Manjo janar na hafsoshin sojan Najeriya na kasa, kuma ya kasance dan Usman Nagogo,wato dan Sarkin Katsina daga shekarar 1944 zuwa shekarar 1981. Ya kasance Gwamnan Yankin Arewacin Najeriya daga shekarar 1966 zuwa shekarar 1967. A lokacin yakin basasar Nijeriya, ya taba kasancewa babban hafsan sojojin Najeriya da kuma mataimaki, Kuma ya taba zama babban shugaban hedikwata na gudanarwa a karkashin mulkin Janar Yakubu Gowon. An haifi Hassan usman katsina a Birni Katsina, a ranar 31 ga watan Maris, shekarar 1933. An haifeshi a gidan mahaifinsa Sarki Usman Nagoggo kuma su ƴan biyu ne. Sunan mahaifiyarsa Fatima, kuma anfi kiranta da “Cima” ko haijya Uwargida, ita ƴar wazirin Katsina Haruna Ce, an kaishi gidan ƙanin kakansa watau Kankiya Nuhu lokacin yana da shekara shida domin raino. Tarihi ya nuna cewa Hassan mutum ne mai ƙwazo da Hazaƙa ga son mutane kuma bashi da girman kai, ga son yara amma kuma bai son wargi ko kadan kuma Hassan mutum ne mai son wasan motsa jini.